Brian P. Schmidt

Brian P. Schmidt (født 24. februar 1967 i Missoula, Montana) er en australsk astrofysiker ved Mount Stromlo Observatory i Australia, kjent for sin forskning innen universets ekspansjon med hjelp av supernovaer. I 2011 ble Schmidt tildelt Nobelprisen i fysikk for oppdagelsen av akselerasjonen til det ekspanderende universet gjennom observasjoner av supernovaer.The Nobel Prize in Physics 2011, nobelprize.org. Schmidt delte halvparten av prisen med Adam G. Riess, mens Saul Perlmutter ble tildelt den andre halvparten.

Sammen med Adam Riess ledet Schmidt High-z Supernova Search Team, den ene av de to forskergruppene som i 1998 samtidig oppdaget at universets ekspansjon akselererer.  Den oppdagelsen gav opphav til hypotesen om mørk energi og oppdagelsen ble utnevnt til «Breakthrough of the Year» av tidsskriftet Science 1998.

Schmidt ble i 2013 utnevnt til følgesvenn av Australiaordenen.«Australia Day 2013 Honours List», The Sydney Morning Herald, 25. januar 2013. Besøkt 26. januar 2013.

 Referanser 

 Eksterne lenker 




Kategori:Fysikere fra USA
Kategori:Australske nobelprisvinnere
Kategori:Nobelprisvinnere (fysikk)
Kategori:Order of Australia
Kategori:Personer fra Missoula
Kategori:Personer fra Anchorage